שגרירות הרפובליקה העממית של סין בוושינגטון

שגרירות הרפובליקה העממית של סין בוושינגטון היא הנציגות הדיפלומטית העליונה של הרפובליקה העממית של סין בארצות הברית. המשרד הראשי ממוקם באינטרנשנוול פלאס 3505, בעוד שחלק הוויזות ממוקם בוויסכנסון אבניו 2201. השגרירות מפעילה גם קונסוליות כלליות בשיקגו, לוס אנג'לס, סן פרנסיסקו וניו יורק.

היסטוריה

אימפריית צ'ינג והרפובליקה של סין 
אימפריית צ'ינג פתחה את הנציגות הראשונה שלה בארצות הברית בשנת 1875, עם צ'ן לנבין כציר. הנציגות עברה בין מבנים שונים בעיר, עד מעברה בשנת 1902 לאחוזה שנבנתה עבורה, ברחוב תשע-עשרה 2001. זהו הבניין העתיק ביותר בוושינגטון שהוקם על ידי ממשלה זרה, לאחר הנציגות הבריטית לשעבר בשדרת קונטיקט, שנבנתה ב-1872 ונהרסה ב-1931.

הנציגות הפכה לנציגות של הרפובליקה של סין לאחר נפילת שושלת צ'ינג ב-1912. ב-1935 הצירות שודרגה לשגרירות, ואלפרד סאו-קה סזה הפך לשגריר סין הראשון בארצות הברית.

השגרירות נשארה באותו בניין עד 1944, ולאחר מכן עברה לאחוזת פאהנסטוק בשדרות מסצ'וסטס, שם היא שהתה עד שהשגרירות של הרפובליקה הסינית נסגרה עקב הכרת ארצות הברית ברפובליקה העממית של סין ב-1 בינואר 1979. הבניין משמש כיום את שגרירות האיטי.

ב-1937, שגריר הרפובליקה הסינית צ'נגטינג טי וואנג שכר את אחוזת טווין אוקס כמעון השגריר, ומחליפו ולינגטון קו רכש את המבנה בשנת 1947. הרפובליקה הסינית מנעה את העברתו לידי הרפובליקה העממית על ידי העברה זמנית ב-1978 לצד שלישי, אגודת הידידים של סין החופשית תמורת סכום סמלי של 10 דולר, והוא הועבר חזרה לרשות הרפובליקה הסינית ב-1982. בינתיים, חוק יחסי טייוואן מאפריל 1979 סיפק הגנה משפטית לבעלותה של הרפובליקה הסינית על טווין אוקס.

הרפובליקה העממית של סין 
בעקבות ההתקרבות בין הרפובליקה העממית של סין לארצות הברית של תחילת שנות ה-70 ביוזמת הנשיא ריצ'רד ניקסון והיועץ לביטחון לאומי הנרי קיסינג'ר, סוכם במהלך ביקורו של קיסינג'ר בבייג'ינג בפברואר 1973 על פתיחת משרד קישור, שיובל על ידי הדיפלומט הסיני הואנג ז'ן, יחד עם זה של משרד קישור אמריקאי מקביל בבייג'ינג. המשלחת הראשונה בת 10 חברים הגיעה לוושינגטון ב-18 באפריל 1973, כמה שבועות לפני הפתיחה הרשמית במאי.

בנובמבר 1973 רכשה הנציגות שני מבנים בשדרות קונטיקט 2300 ו-2310, והצוות הסיני, שעד אז גדל לכ-50 איש, עבר לגור במבנים זמן קצר לאחר מכן. ב-1 בינואר 1979, מתחם זה הפך לשגרירות בהתאם ל"ההודעה המשותפת על כינון יחסים דיפלומטיים" שפורסמה באותו יום.

ב-1937 רכשה הרפובליקה העממית של סין שני מבנים המשמשים כמעון לשגריר.

בניין השגרירות הנוכחי נבנה בין השנים 2005 ל-2009, ומתחם השגרירות הקודם בשדרות קונטיקט נהרס בשנת 2012 (למעט חזית סנט אלבס משנת 1922 בשדרות קונטיקט) כדי להחליפו בבניין דירות של 130 יחידות דיור לעובדי השגרירות הסינית.

שגרירים

אימפריית צינג'

רפובליקת ביג'ינג

הרפובליקה הסינית

החל מ-1 בינואר 1979 שגרירי הרפובליקה הסינית הפכו לנציגי משרד הסחר של טאיפי.

הרפובליקה העממית של סין

מחאות 
מעט אחר פתיחת השגרירות, ארבעה חברי המפלגה המהפכנית הקומוניסטית השחיתו את השגרירות.

הצעות לשינוי שם הרחוב 
ביוני 2014 במהלך הקונגרס ה-113 של ארצות הברית, הסנאטור הרפובליקני טד קרוז וחבר בית הנבחרים הרפובליקני פרנק וולף הציעו לקרוא לרחוב בו שוכנת השגרירות הסינית על שם פעיל זכויות האדם ומתנגד השלטון הסיני ליו שיאובו, אבל שני ההצעות לא הגיעו למימוש. ה-BBC דיווח כי הואה צ'וניינג, דוברת משרד החוץ של הרפובליקה העממית של סין, אמרה על מהלך הוא "לא יותר מפארסה צרופה", וחזרה על עמדת הממשלה לפיה ליו הורשע בשל הפרת חוקי הרפובליקה העממית. "הניו יורק טיימס" דיווח גם שכאשר היא נשאלה אם סין תנקום על ידי שינוי שם הרחוב מול שגרירות ארצות הברית, בייג'ינג, היא חייכה ושאלה רטורית, "האם אתה חושב שסין צריכה לנקוט פעולה זהה כמו אמריקה?" סינים רבים הגיבו באינטרנט, והציעו לסין לעשות זאת, ההצעות כללו את "רחוב התעללות באסירים", "רחוב אדוארד סנודן", "דרך אוסאמה בן לאדן" ואפילו "רחוב מוניקה לווינסקי".

במהלך הקונגרס ה-114 של ארצות הברית בשנת 2016, הסנאטור קרוז וחבר בית הנבחרים מארק מדוז הציג הצעות חוק דומות ב-12 בפברואר העביר הסנאט את גרסתו של קרוז פה אחד. ב-16 בפברואר הודיע הממשל כי נשיא ארצות הברית ברק אובמה יטיל וטו על החקיקה. דובר משרד החוץ הסיני, הונג ליי, אמר במסיבת עיתונאים כי סין מקווה שממשל אובמה "יוכל לשים קץ לפארסה הפוליטית הזו" ב-23 בפברואר, הצעת החוק של קרוז הועברה לוועדת בית הנבחרים האמריקאית לפיקוח ורפורמה בממשל, אך היא לא אושרה לבית הנבחרים ולא הוצגה בפני הנשיא.

במהלך הקונגרס ה-115 של ארצות הברית, ב-18 במאי 2017, הסנאטור קרוז וחבר בית הנבחרים מדוז הציגו מחדש הצעות חוק כדי לחדש את הדחיפה שלהם לשנות את שם הכתובת.

בשנת 2020, קבוצה של סנאטורים ונציגים רפובליקנים הציעה לקרוא לרחוב על שם לי וונליאנג, רופא סיני שלמרות הזהרות הממשל הסיני הפנה את תשומת הלב להתפרצות הראשונית של מגפת הקורונה בווהאן.

גלריה

קישורים חיצוניים

הערות שוליים 

יחסי ארצות הברית–סין
סין
הרפובליקה העממית של סין: יחסי חוץ
וושינגטון די. סי.: שגרירויות